மண்டல ஊரக வங்கி
'''மண்டல ஊரக வங்கி''' (''Regional Rural Bank'') [[இந்தியா]]வின் வெவ்வேறு மாநிலங்களில் இயங்கும் உள்ளகநிலை  [[வங்கி]]களாகும். இவை முதன்மையாக சிற்றூர் பகுதிகளில் வங்கியின் அடிப்படை சேவைகளையும், [[நிதிச் சேவைகள்|நிதிச் சேவைகளை]]யும் வழங்கிட அமைக்கப்பட்டவையாகும். இருப்பினும் ஊரக வங்கிகளின் கிளைகள் நகரப்பகுதிகளிலும் அமைந்துள்ளன.
 
 == செயற்பாடுகள் ==
 ஊரகத்திலும், பகுதி ஊரகப் பகுதிகளிலிருந்தும் நிதிய மூலங்களைப் பெற்று, வேளாண்மைத் தொழிலாளர்களுக்கும், கைப்பொருள் வினைஞர்களுக்கும் கடன் வழங்குவதே இவற்றின் முதன்மை நோக்கம். தவிரவும், இவை ஊரகப் பகுதிகளுக்கு வங்கிச் சேவைகளை வழங்குகின்றன. அரசின் மக்கள்நலத் திட்டங்களின் வழங்கல் வசதியாக [[மகாத்மா காந்தி தேசிய ஊரக வேலை உறுதியளிப்புச் சட்டம்|மகாத்மா காந்தி தேசிய ஊரக வேலை உறுதியளிப்புச் சட்டத்தின்]] கீழான ஊதியம், முதியோர் ஓய்வூதியம் போன்றவற்றை வழங்குகின்றன. மேலும், பாதுகாப்பு பெட்டகம், கடனுதவி அட்டை, பற்று அட்டை ஆகிய வசதிகளையும் அளிக்கின்றன.
 
 இது குறிப்பிட்ட நிலப்பரப்பிற்கு உட்பட்டவர்களுக்கு சேவைகளை வழங்கும். இவை எந்தப் பகுதிக்குள் இயங்க வேண்டும் என்பதை [[இந்திய அரசு]] கட்டுப்படுத்துகிறது. இவை மாவட்டத்துக்கு ஒன்றாகவோ, இரண்டு மாவட்டங்களுக்கு ஒன்றான அளவிலோ இயங்குகின்றன.
 ==  வரலாறு  ==
 இவை 1975-ஆம் ஆண்டில் செப்டம்பர் 26ல் இயற்றப்பட்ட அரசாணையின் மூலம் உருவாக்கப்பட்டன; இவை மண்டல ஊரக வங்கிச் சட்டம் 1976 மூலம் சட்டவிதிக்குட்படுத்தப்பட்டன. இந்தச் சட்டம் விவசாயத்திற்கும் ஏனைய ஊரகத் தொழில்களுக்கும் போதுமான வங்கி/நிதி வசதிகளை வழங்குவதற்காக இயற்றப்பட்டது. இவை 
 [[இந்திரா காந்தி]] அம்மையாரின் ஆட்சியில் நரசிம்மம் பணிக்குழுவின் பரிந்துரைப்படி நிறுவப்பட்டன.&lt;ref&gt;http://www.rbi.org.in/scripts/BS_SpeechesView.aspx?Id=820&lt;/ref&gt; அக்டோபர் 2, 1975இல் முதல் மண்டல வங்கியாக ''பிரதமா வங்கி'' செயற்படத் துவங்கியது. அக்டோபர் 2, 1976இல் மேலும் ஐந்து மண்டல ஊரக வங்கிகள் நிறுவப்பட்டன; முதலில் ரூ. 100 கோடி ($ 10 மில்லியன்) முதலீடும் பின்னர் விரிவுபடுத்தப்பட்டு 500 கோடி ($ 50 மில்லியன்) முதலீடும் செய்யப்பட்டன. 
 
 இவை நடுவண் அரசுக்கும், புரவலர் வங்கிகளுக்கும் உடமையாக இருந்தன. ஐந்து வணிக வங்கிகள்-- [[பஞ்சாப் தேசிய வங்கி]], [[பாரத ஸ்டேட் வங்கி]], [[சிண்டிகேட் வங்கி]], [[இந்தியாவின் ஐக்கிய வங்கி|யுனைட்டெட் பாங்க் ஆப் இந்தியா]], [[யுகோ வங்கி]] -- புரவலர் வங்கிகளாக விளங்கின. நடுவண் அரசு 60 சதவீதமும், மாநில அரசு இருபது சதவீதமும் புரவலர் வங்கிகள் 20 சதவீதமும் பங்குகளை முதலீடாக வழங்கின.
 முன்னதாக, [[இந்திய ரிசர்வ் வங்கி]] இவை வழங்கும் கடன்களின் வட்டிக்கான வரம்பை நிர்ணயித்தது.  ஆகத்து 1996இலிருந்து ரிசர்வ் வங்கி இந்தக் கட்டுப்பாட்டை நீக்கியது; தற்போது இவை வழங்கும் கடன்களுக்கான வட்டியின் வீதம் 14-18%ஆக உள்ளது.
 
 ==சான்றுகள்==
 {{Reflist}}
 * Reserve Bank of India:http://www.rbi.org.in/scripts/AboutUsDisplay.aspx?pg=RegionalRuralBanks.htm
 
 * NABARD Website http://www.nabard.org/pdf/report_financial/Chap_V.pdf {{Webarchive|url=https://web.archive.org/web/20120523101308/http://www.nabard.org/pdf/report_financial/Chap_V.pdf |date=2012-05-23 }}
 * AAPTGYAN http://aaptgyan.com/regional-rural-banks-conception-present-scenario#Regional_Rural_Banks_CONCEPTION_AND_THE_BRIEF_HISTORY_PRESENT_SCENARIO-1 {{Webarchive|url=https://web.archive.org/web/20140810072301/http://aaptgyan.com/regional-rural-banks-conception-present-scenario#Regional_Rural_Banks_CONCEPTION_AND_THE_BRIEF_HISTORY_PRESENT_SCENARIO-1 |date=2014-08-10 }}
 * NABARD DEPARTMENTS http://www.nabard.org/departments/rrbs.asp {{Webarchive|url=https://web.archive.org/web/20120630131951/http://nabard.org/departments/rrbs.asp |date=2012-06-30 }}
 * Legal Existence of RBI http://indiacode.nic.in/fullact1.asp?tfnm=197621
 * Organizational Structure and Human Resource Management in RRB's: http://www.nabard.org/pdf/rrb/chap%205.pdf {{Webarchive|url=https://web.archive.org/web/20100613020909/http://nabard.org/pdf/rrb/chap%205.pdf |date=2010-06-13 }}
 * indiankanoon.org/doc/857753
 *[http://finmin.nic.in/press_room/2013/fm_speech_ADBday_03052013.pdf Speech from finance minister of India]
 
 {{இந்தியாவில் வங்கித் தொழில்}}